ชื่อนี้เป็นชื่อบุคคลเกาหลีที่มีนามสกุลว่า *คิม*

**คิม ว็อน-พิล** (เกาหลี: 김원필, อักษรโรมัน: *Kim Won-Pil*; เกิด 28 เมษายน พ.ศ. 2537) หรือ **ว็อนพิล** เป็นนักดนตรี นักร้อง และนักแต่งเพลงชาวเกาหลีใต้ เป็นสมาชิกวงดนตรีจากเกาหลีใต้เดย์ซิกซ์ ตำแหน่งนักร้องนำ คีย์บอร์ด และซินธิไซเซอร์ ว็อนพิลเปิดตัวเป็นสมาชิกของเดย์ซิกซ์ตั้งแต่ 7 กันยายน พ.ศ. 2558

ประวัติ
-------

### ชีวิตช่วงแรก

คิม ว็อนพิล เกิดเมื่อวันที่ 28 เมษายน ค.ศ. 1994 ที่เขตบูพย็อง เมืองอินช็อน ประเทศเกาหลีใต้ ว็อนพิลเป็นลูกคนสุดท้องของครอบครัว มีพี่สาว 1 คน ว็อนพิลจบการศึกษาระดับชั้นประถมศึกษาจากโรงเรียนประถมศึกษาจินซาน ชั้นมัธยมศึกษาตอนต้นจากโรงเรียนมัธยมศึกษาจินซาน ชั้นมัธยมศึกษาตอนปลายจากโรงเรียนวิทยาศาสตร์อินช็อน และอุดมศึกษาจากวิทยาลัยเทคยอง สาขาโมเดลลิ่ง 

ว็อนพิลชอบร้องเพลงมาตั้งแต่เด็ก เมื่ออยู่ในโรงเรียนประถมศึกษาและมัธยมศึกษาตอนต้นว็อนพิลเป็นเด็กที่ชอบเสียงเพลง เขาร่วมร้องเพลงกับเพื่อน ๆ ในช่วงงานเทศกาลโรงเรียน ว็อนพิลยังฝึกฝนเล่นเปียโนด้วยตนเองเพื่อออดิชั่นเข้าสังกัดกับค่ายเจวายพีเอนเตอร์เทนเมนต์

### 2010–2015: เริ่มต้นอาชีพทางดนตรีและการเปิดตัว

ว็อนพิลได้รับการแคสต์และออดิชั่นเข้าในค่ายของเจวายพีเอนเตอร์เทนเมนต์ ตั้งแต่อายุ 17 ปี โดยแรกเริ่มว็อนพิลเป็นนักเต้นร่วมทีมเดียวกับยองเค เมื่อ ค.ศ.2010 ว็อนพิล ปรากฏตัวครั้งแรกในในมิวสิควีดีโอเพลง "Tasty San" ของ ซาน-อี และในฐานะสมาชิกของทีมวงดนตรีเข้าแข่งขันจากเจวายพี ในตอนที่ 4 ของรายการ Who is Next: Win ซึ่งออกอากาศเมื่อวันที่ 13 กันยายน 2013

หลังจากเป็นเด็กฝึกในสังกัดเป็นระยะเวลา 5 ปี ว็อนพิลได้ได้เปิดตัวในฐานะสมาชิกวงดนตรีเดย์ซิกซ์ในวันที่ 7 กันยายน ค.ศ. 2015

### 2015–ปัจจุบัน: เดย์ซิกซ์

ว็อนพิลได้เปิดตัวเป็นสมาชิกของเดย์ซิกซ์ ในตำแหน่งนักร้องนำ นักคีย์บอร์ด และซินธิไซเซอร์ ก่อนหน้าที่จะเป็นเดย์ซิกซ์ ว็อนพิลยังเป็นหนึ่งในห้าของสมาชิกแรกเริ่มที่ใช้ชื่อวงว่า 5LIVE อันประกอบด้วยซ็องจิน, เจ, ย็องเค, จุนฮย็อก และว็อนพิล แล้วถัดมาจึงเปลี่ยนชื่อใหม่เป็น DAY6 *(เดย์ซิกซ์)* หลังจากที่โดอุน ได้เข้ามาเพิ่ม โดยมีอัลบั้มเดอะเดย์ (The Day) เป็นอัลบั้มแรก

ในด้านของนักร้องและนักดนตรี ว็อนพิลเป็นนักร้องนำเสียงหลักและเป็นนักคีย์บอร์ดร่วมกับจุนฮย็อก แต่หลังจากจุนฮย็อกได้ถอนตัวจากสมาชิกวงเมื่อเดือนกุมภาพันธ์ 2016 ว็อนพิลจึงอยู่ในตำแหน่งคีย์บอร์ดเพียงคนเดียวของวงตั้งแต่นั้นมา

ในแง่ของการแต่งเพลง ว็อนพิลได้มีส่วนช่วยในการแต่งเนื้อเพลงในหลาย ๆ อัลบั้ม เช่น *I Will Try* อัลบั้ม Moonrise, *First Time* *Letting Go, Sing Me* และ *Wish* จากอัลบั้มเดย์ดรีม (Daydream) และยังร่วมกับเจในการแต่งเนื้อเพลงประกอบซีรีส์ Want More 19 ในเพลงที่มีชื่อว่า *"Chocolate"* ซึ่งเป็น Original Soundtrack ประกอบซีรีส์เพลงแรกของเดย์ซิกซ์ เมื่อมีนาคม 2019 ได้ร่วมกับเจ แต่งเนื้อเพลง และคอมโพสเพลงประกอบซีรีส์ Touch Your Heart ในชื่อเพลง Good night ที่มีจอง เซอุน เป็นศิลปิน

ผลงานเพลง
---------

บทความหลัก: เดย์ซิกซ์ และ รายชื่อผลงานเพลงของเดย์ซิกซ์
### การเขียนเนื้อเพลงให้แก่ศิลปินอื่น

| ปี | ชื่อเพลง | อัลบั้ม | ศิลปิน | หมายเหตุ |
| --- | --- | --- | --- | --- |
| 2562 | "Good night" | Touch Your Heart OST Part.5 | จอง เซอุน | ร่วมกับ เจ |

ผลงานการแสดง
------------

### รายการโทรทัศน์

บทความหลัก: รายชื่อผลงานวิดีโอของเดย์ซิกซ์

| ปี | รายการ | เครือข่าย | บทบาท | วันออกอากาศ |
| --- | --- | --- | --- | --- |
| 2559 | After School Club EP. 238 | อารีรัง ทีวี | แขกรับเชิญ | 15 พฤศจิกายน 2559 |
| 2559 | After School Club EP. 309 | อารีรัง ทีวี | แขกรับเชิญ | 27 มีนาคม 2561 |
| 2560 | เอ็ม เคานต์ดาวน์ | M.net | พิธีกรรับเชิญ | 1 มิถุนายน 2560 |
| 15 มิถุนายน 2560 |
| 3 สิงหาคม 2560 |
| 2561 | I Can See Your Voice (South Korea) | Mnet | แขกรับเชิญ (ในบทบาทแก๊งนักสืบ) | 2 มีนาคม 2561 |
| 2562 | 이세퀴 | Jamfully | แขกรับเชิญ | 27 กรกฎาคม 2562 |
| 1 สิงหาคม 2562 |
| 3 สิงหาคม 2562 |
|

### เว็บซีรีส์

| ปี | ชื่อเรื่อง | เครือข่าย | บทบาท | หมายเหตุ | อ้างอิง |
| --- | --- | --- | --- | --- | --- |
| 2563 | *Let Me Off The Earth* | TEENPLY (ช่องยูทูบ) | สมาชิกวงดนตรีประจำโรงเรียน "INSUMNIA" | แขกรับเชิญในตอนที่ 7ร่วมกับ ย็องเค |  |

### ละครเวที

| ปี | ชื่อเรื่อง | บทบาท | ผู้จัด | อ้างอิง |
| --- | --- | --- | --- | --- |
| 2564 | *Midnight Sun* | ฮารัม | SHINWAVE |  |

อ้างอิง
-------

1. 1 2  "Wonpil". *Fandom Wikia* (ภาษาอังกฤษ). สืบค้นเมื่อ 2018-12-23.
2. 1 2  "원필". *나무위키* (ภาษาเกาหลี). คลังข้อมูลเก่าเก็บจากแหล่งเดิมเมื่อ 2019-04-18. สืบค้นเมื่อ 2019-01-21.
3. ↑  "Daydream". *DAY6 Official* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2017-10-17. สืบค้นเมื่อ 2018-12-23.
4. ↑  "[단독] 데이식스 영케이X원필, '엠카' 스페셜 MC 출격". *NAVER TV* (ภาษาเกาหลี). 30 May 2017.
5. ↑
6. ↑  brighttv, 2564. , *รอชม! อนยู SHINee ยองแจ GOT7 วอนพิล DAY6 เคย์ Lovelyz โชว์ฝีมือการแสดงในมิวสิคัล Midnight Sun*.
7. ↑  S.Nam, 2564. , *SHINee’s Onew, GOT7’s Youngjae, DAY6’s Wonpil, And Lovelyz’s Kei Cast In Romance Musical*, (ภาษาอังกฤษ).

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ว็อนพิล**

| * ด
* ค
* ก
เดย์ซิกซ์ |
| --- |
| 
**ซ็องจิน**
**เจ**
**ย็องเค**
**ว็อนพิล**
**โดอุน**
จุน-ฮย็อก *(อดีต)*
 |
| **สตูดิโออัลบั้ม** | 
* Sunrise
* Moonrise

 |
| **อัลบั้มต่างประเทศ** | 

|  |  |
| --- | --- |
| ญี่ปุ่น | UNLOCK |

 |
| **ไลฟ์อัลบั้ม** | 
* DAY6 Live Concert Dream: CODA

 |
| **อัลบั้มรวมเพลง** | 
* The Best Day

 |
| **เอกซ์เทนเดดเพลย์** | 
* The Day
* Daydream
* Shoot Me: Youth Part 1
* Remember Us: Youth Part 2

 |
| **ซิงเกิล** | 
* If -Mata Aetara-
* Stop The Rain

 |
| **หัวข้อที่เกี่ยวข้อง** | 
* เจวายพีเอนเตอร์เทนเมนต์

 |
| 
ผลงานเพลง
 |